|  |  |
| --- | --- |
| **Názov organizácie:** | Základná škola, Vinohradská 62, Šenkvice |
| **Názov internej smernice:** | **Smernica pre vedenie Školského klubu detí pri ZŠ Šenkvice** |
| **Poradové číslo smernice:** |  |
| **Dátum platnosti internej smernice:** | 4.10.2017 |
| **Za správnosť smernice zodpovedá:** | Iveta Rimanová |
| **Za dodržiavanie smernice zodpovedá:** | Katarína Hurajtová  vedúca Školského klubu detí |
| **Prílohy:** | Informačný list pre rodičov s návratkou Upozornenie na neuhradený príspevok za pobyt dieťaťa v ŠKD |

Smernica bola prerokovaná a schválená Pedagogickou radou ZŠ Šenkvice

dňa.......................................

v Šenkviciach 29.9.2017 Iveta Rimanová,

riaditeľka školy

**Čl. 1**

**Všeobecné ustanovenia**

Účelom smernice je určiť spôsob prihlasovania a odhlasovania detí do Školského klubu detí (ŠKD) a úhrady mesačného príspevku na čiastočnú úhradu nákladov spojených s činnosťou školského klubu detí, ktorý je súčasťou Základnej školy Šenkvice, Vinohradská 62, Šenkvice.

Prihlasovanie a odhlasovanie:

1. Deti sa do ŠKD zaraďujú vždy na jeden školský rok na základe písomnej prihlášky podanej ich zákonným zástupcom najneskôr do 15. júna predchádzajúceho školského roka.
2. Pre deti zapísané do 1. ročníka sa určuje termín podania prihlášok do 10. septembra príslušného školského roka.
3. O zaradení dieťaťa do ŠKD vydá riaditeľ školy ROZHODNUTIE.
4. Do ŠKD možno zaradiť aj deti na prechodné obdobie a nepravidelnú dochádzku.
5. Odhlásiť dieťa z ŠKD môže zákonný zástupca iba na základe písomnej odhlášky, ktorú odovzdá príslušnej vychovávateľke.

**Čl. 2**

**Výška príspevku a spôsob platby**

1. V zmysle § 114 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bol stanovený povinný mesačný príspevok za pobyt dieťaťa v ŠKD. Výška mesačného príspevku na čiastočnú úhradu nákladov spojených s činnosťou ŠKD je určená zriaďovateľom školy v zmysle § 4, VZN č.3/2015 schváleného obcou Šenkvice.
2. Príspevok sa uhrádza v hotovosti **do 20. dňa príslušného kalendárneho mesiaca na príjmový účet školy: SK20 5600 0000 0066 0745 3003 v Prima banke**. Príspevok je možné uhrádzať mesačne alebo jednou platbou naraz za kalendárny štvrťrok. Pri nepravidelnej dochádzke dieťaťa do školského klubu detí a taktiež v prípade jeho neprítomnosti v ŠKD pre chorobu a pod. sa výška príspevku nekráti.
3. Zákonný zástupca dieťaťa, ktorý je poberateľom dávky v hmotnej núdzi, je od platenia príspevku oslobodený, ak o to písomne požiada a predloží doklad o poberaní dávky v hmotnej núdzi.
4. Žiadosť spolu s dokladom o poberaní dávky predloží zákonný zástupca riaditeľovi školy.
5. O znížení alebo odpustení príspevku rozhoduje zriaďovateľ školy, obec Šenkvice, ktorý vydá zákonnému zástupcovi písomné rozhodnutie ( v zmysle §114 ods. 7 zákona č. 245/2008 Z. z.).
6. Vedenie školy a ŠKD rozhodne o vyradení dieťaťa z ŠKD v prípade, ak zákonný zástupca dieťaťa neuhradí stanovený príspevok za pobyt dieťaťa v ŠKD ani po písomnom upozornení školy na neuhradený príspevok.

**Čl. 3**

**Záverečné ustanovenia**

1. Táto smernica nadobúda účinnosť dňom 4.10.2017.